জ্যোৎস্না ও জননীর গল্প (২০০৫) হুমায়ূন আহমেদের মুক্তিযুদ্ধবিষয়ক একটি উচ্চাকাক্সক্ষী উপন্যাস। প্রচুর তথ্য-উপাত্ত সংগ্রহ করে, ব্যাপক প্রস্তুতি নিয়ে তিনি সুবৃহৎ উপন্যাসটি রচনা করেন। এ-উপন্যাসে হুমায়ূন আহমেদ তিনটি কাজ করেছেন। এক. তাঁর নিজের ভাষায় দেশমাতৃকার ঋণশোধ করেছেন। দুই. মুক্তিযুদ্ধবিষয়ক একটি সফল উপন্যাস লিখেছেন। তিন. মুক্তিযুদ্ধ নিয়ে কিছু বিভ্রান্তি দূর করেছেন। তৃতীয় কাজটি করা খুব সহজ ছিল না। কারণ মুক্তিযুদ্ধের ইতিহাসের মধ্যে এর মাঝে অনেক মিথ্যা ঢুকে গেছে। ১৯৭২ সালের জানুয়ারিতে লেখা এক প্রবন্ধে বঙ্গবন্ধুকে জাতির পিতা উল্লেখ করে জিয়াউর রহমান লিখেছেন – সমগ্র বাঙালির অবিসংবাদিত নেতা বঙ্গবন্ধুর নামেই তিনি ঘোষণাটি দিয়েছিলেন। হুমায়ূন আহমেদ ওই ঘোষণার দিন হিসেবে ২৭ মার্চই উল্লেখ করেছেন এবং জিয়ার নিজের লেখা ডায়েরির উদ্ধৃতি দিয়েছেন। এর মধ্য দিয়ে তিনি ইতিহাসের গ্রহণযোগ্য একটা মীমাংসা দেওয়ার চেষ্টা করেছেন। ইতিহাসের সত্য অনুসন্ধান থাকলেও জোছনা ও জননীর গল্প উপন্যাসের কাঠামোটি খুবই আকর্ষণীয়।